سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے شمال مشرق کے لئے کووڈ جانچ کی چلتی پھرتی سہولت کا آغاز کیا
میزورم سے شروعات، ریاستی وزیر اعلیٰ جناب زورم تھنگا نے تقریب میں آن لائن شرکت کی
کووڈ ٹسٹنگ کے لئے اپنی نوعیت کی پہلی موبائل جانچ لیباریٹری
وزیر موصوف نے کہا کہ موبائل لیب ٹیکنالوجی کو شمال مشرق کی دیگر ریاستوں میں مرحلہ وار طور پر شروع کیا جائے گا کیونکہ یہ منفرد آب وہوا اور جغرافیائی خصوصیات والا خطہ ہے
آئی۔لیب ہندوستان کے شمال مشرقی خطے کے دیہی اور دور دراز کے علاقوں میں کووڈ جانچ کی سہولت دستیاب کرانے کے لئےہے:ڈاکٹر جتیندر سنگھ
ڈاکٹر جتیندر سنگھ نے آئی۔لیب کو ٹیلی کنسلٹیشن سہولت سے جوڑنے کو کہا، جو شمال مشرقی خطے کے عوام کی بیماریوں کی پروفائل کے مطابق ہو
سائنس اور ٹیکنالوجی کے مرکزی وزیر مملکت، ارضیاتی سائنس کے وزیر مملکت ، وزیر مملکت برائے پی ایم او، عملے ، شکایات عامہ اور پنشن، ایٹمی توانائی اور خلا، ڈاکٹر جتیندر سنگھ نے آج شمال مشرق کے لئے کووڈ جانچ کی چلتی پھرتی سہولت کا آغاز کیا اور میزورم سے اس کی شرعات کی گئی جہاں وزیر اعلیٰ زورم تھنگا نے تقریب میں آن لائن شرکت کی ۔
اپنی نوعیت کی اولین چلتی پھرتی جانچ لیباریٹری  میں آرٹی ۔ پی سی آر اور ELISA، دونوں کی سہولت ہے۔
ڈاکٹر جتیندر سنگھ نے کہا کہ حکومت ہند کے بایوٹیکنالوجی محکمے کی مدد سے یہ لیب تیار کیا گیا ہے اور اس کا مقصد ہندوستان کے شمال مشرقی خطے میں دیہی اور دور دراز کے علاقوں میں کووڈ جانچ کی سہولت فراہم کرنا ہے۔ انھوں نے کہا کہ اس لیب میں آرٹی پی سی آر اور ELISA دونوں کی سہولت موجود ہے۔ اس لیباریٹری میں دیگر متعدی امراض مثلاً ٹی بی ایچ آئی وی وغیرہ کے ٹسٹ بھی کئے جاسکتے ہیں۔ لہذا کووڈ کے بعد بھی یہ کام آتی رہے گی۔
اس اعتماد کا اظہار کرتے ہوئے کہ ہندوستان عالمی وباء کی موجودہ صورتحال سے کامیاب بن کر ابھرے گا، ڈاکٹر جتیندر سنگھ نے کہا کہ وزیر اعظم نریندر مودی روزانہ کی بنیاد پر کووڈ کے حالات پر نظر رکھے ہوئے ہیں اور اس کی روک تھام کے اقدامات کی جانب ٹھوس کام کئے جارہے ہیں۔
ڈاکٹر جتیندر سنگھ نے آئی لیب کو ٹیلی کنسلٹیشن سہولت سے منسلک کرنے کو کہا جو شمال مشرقی خطے کے عوام کی بیماریوں کے پروفائل کے عین مطابق ہے۔ انھوں نے کہا کہ موبائل لیباریٹری میں نظر کی جانچ اور میموگرافی کو بھی جوڑا جاسکتا ہے جس سے خطے کے عوام کو بے پناہ فائدہ ہوگا۔
ڈاکٹرجتیندر سنگھ نے کہا کہ وزیر اعظم نریندر مودی نے عہدہ سنبھالنے کے بعد سے ہی ہندوستان کے شمال مشرق خطے کی ترقی کو خصوصی ترجیح دی ہے اور کہا کہ یہ سہولت اس وعدے کا ثبوت ہے۔ ڈاکٹر جتیندر سنگھ نے مطلع کیا کہ دیگر شمال مشرقی ریاستوں میں مرحلہ وار طور پر یہ سہولت فراہم کی جائے گی۔
ڈاکٹر جتیندر سنگھ نے AMTZ ٹیم کو مبارکباد دی جنکی انتھک کوششوں اور لگن سے یہ منفرد اختراعی سہولت ممکن ہوسکی۔ DBTنےبھی AMTZ میں انتہائی اہمیت کی حامل مختلف صحت نگہداشت ٹیکننالوجیز کی اندرون ملک تیاری کے لئے مینوفیچرنگ یونٹ قائم کی ہے۔
ڈاکٹر جتیندر سنگھ کہا کہ ان مشترکہ اور اجتماعی کوششوں سے ہندوستان اب صحت نگہداشت ٹیکنالوجیوں میں خودکفیل بننے کی راہ پر ہے۔ انھوں نے کہا کہ وزیر اعظم نریندر مودی کی قیادت میں جانچ اور کووڈ ٹیکہ کاری کی جوکوششیں ہوئیں ان کی آزاد ہندوستان میں نظیر نہیں ملتی۔ ہندوستان نے نہ صرف اپنی آبادی کی بھاری مانگ کو پورا کیا بلکہ دوسرے ملکوں کی بھی مدد کی۔
اس موقع پر اظہار خیال کرتے ہوئے میزورم کے وزیر اعلیٰ زورم تھنگا نے ڈاکٹر جتیندر سنگھ کا موبائل ٹسٹنگ سہولت کے لئے شکریہ ادا کیا اور کہا کہ اس سے آرٹی ۔ پی سی آر جانچ کی سہولت کی قلت والے سرحدی اضلاع اور دور دراز کے علاقوں کو فائدہ پہنچے گا۔
ڈاکٹر آر لال تھنگلیانا، وزیر صحت ،میزورم نے کہا کہ عالمی وباء سے صحت کے بنیادی ڈھانچے کو خصوصا شمال مشرقی ریاستوں میں دھچکا لگا ہے۔ انھوں نے کہا کہ آئی لیب سے دور دراز اور دشوار گزار علاقوں کے لوگوں کو کووڈ کی جانچ کی سہولت ملے گی۔
ڈاکٹر راجیش گوکھلے، سکریٹری DBT نے کہا کہ موبائل جانچ لیباریٹری کووڈ کے بعد بھی دیگر متعدی بیماریوں مثلاً ٹی بی اور ایچ آئی وی کی جانچ کے کام میں آئیں گی۔
ایم ڈی، اے ایم ٹی زیڈ، جے کے شرما نے کہا کہ ایک سال کے اندر پریمیئر میڈیکل ٹیکنالوجی پارک دنیا کے سب سے بڑے میڈیکل ٹیکنالوجی مینوفیکچرنگ کلسٹر کے طور پر ابھرا ہے جہاں زندگی بچانے والے طبی آلات اور سازوسامان پر سو سے زیادہ کمپنیاں تحقیق ترقی اور پیداوار میں لگی ہوئی ہیں۔